ตูน บอดี้แสลม เซอร์ไพรส์ชาวยะลา เยี่ยมให้กำลังใจบุคลากรและเจ้าหน้าที่โรงพยาบาลยะลา
วันนี้ (18 มิ.ย.2560) ตูน บอดี้สแลม หรือนายอาทิวราห์ คงมาลัย นักร้องนำและนักแต่งเพลงวงบอดี้สแลม พร้อมทีมงานเดินทางไปที่โรงพยาบาลยะลา เพื่อเยี่ยมบุคลากรของโรงพยาบาลยะลา โดยไม่มีการแจ้งล่วงหน้า
โดยทีมงานบอกว่า ตูน บอดี้สแลม ต้องการมาเยี่ยมให้กำลังใจกับบุคลากรที่ปฏิบัติหน้าที่ในพื้นที่จังหวัดยะลาเท่านั้น  หลังจากได้เดินทางไปแสดงคอนเสิร์ตที่อำเภอหาดใหญ่ จังหวัดสงขลา เมื่อคืนวันที่ 17 มิถุนายน 2560 ที่ผ่านมา หลังจากแสดงคอนเสิร์ตแล้ว ในวันนี้ ตูน บอดี้สแลม พร้อมด้วยทีมงานได้เดินทางด้วยรถตู้ส่วนตัวจากอำเภอหาดใหญ่ จังหวัดสงขลา มายังจังหวัดยะลา เพื่อมาเยี่ยมให้กำลังใจบุคลากรของโรงพยาบาลยะลา


นอกจากนี้ ตูน บอดี้สแลม ยังเปิดโอกาสให้บุคลากรและแฟนคลับได้ร่วมเซลฟี่ ถ่ายรูปไว้เป็นที่ระลึก   ซึ่งมีการโพสรูปลงเฟสบุ๊คประชาชนและแฟนคลับ ต่างเดินทางมายังโรงพยาบาลยะลา เพื่อมาขอถ่ายรูปกับตูน บอดี้สแลม อีกด้วย